
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 9 

18 Ιανουάριου 2005 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 11 

Οργανισμός διοικητικών υπηρεσιών της Ανωτάτης 
Σχολής Καλών Τεχνών. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 περίπτ. δ' του Ν. 1566/1985 
«Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις» (Α' 167), σε συν¬ 
δυασμό με το άρθρο 20 παρ. 4 του Ν. 2503/1997 (Α' 107). 

β) Του άρθρου 2 παρ. 2 περ. β' στοιχείο ν του Ν. 2083/ 
1992 (ΑΊ 59). 

γ) Το άρθρο 29 Ατού Ν. 1558/1985, (Α' 137) το οποίο 
προσετέθη με το άρθρο 27 του Ν. 2081/1992 (Α' 154) 
όπως αυτό τροποποιήθηκε με το άρθρο 1 παρ. 2α του Ν. 
2469/1997 (Α'38). 

δ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών» στο Υπουργείο Οι¬ 
κονομίας και Οικονομικών (Α' 57). 

ε) Της υπ’ αριθμ. ΔΙΔΚ/Φ1 /2/1/6139/23.3.2004 απόφα¬ 
σης του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας Δι¬ 
οίκησης και Αποκέντρωσης (Β' 527). 

στ) Της υπ’ αριθμ. 14650/ΔΙΟΕ85/19.3.2004 απόφασης 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 519). 

ζ) Της υπ’ αριθμ. 37875/Σ15/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (Β' 608). 

2. Την πρόταση της Συγκλήτου της Ανωτάτης Σχολής 
Καλών Τεχνών (συνεδριάσεις 10.7.1997, 1.6.1998 και 
6.6.2000 και 22.5.2001 και 4.4.2002). 

3. Το γεγονός ότι από την εφαρμογή των διατάξεων του 
παρόντος διατάγματος, προκαλείται, ετησίως δαπάνη 
ύψους 1.000.000, ευρώ περίπου η οποία κατά το τρέχον 
οικονομικό έτος περιορίζεται στο ποσό των 301.500,00 
ευρώ περίπου και θα βαρύνει τις εγγεγραμμένες πιστώ¬ 


σεις στον προϋπολογισμό του ΥΠΕΠΘ (Ειδ. Φ. 19-110/ 
ΚΑΕ 5115). Η ανωτέρω δαπάνη η οποία μετά εξαετία προ¬ 
σαυξάνεται κατά το ποσό των 2.640,00 ευρώ περίπου και 
μετά δεκαετία κατά το ποσό των 30.400,00 ευρώ περίπου 
θα βαρύνει κατά την επόμενη πενταετία τις πιστώσεις που 
θα εγγράφονται κατ’ έτος στον προϋπολογισμό του 
ΥΠΕΠΘ (Ειδ. Φ. 19-110/ΚΑΕ Ομάδας 0200), για το σκοπό 
αυτό. 

Επίσης προκαλείται συνολική ετήσια δαπάνη ύψους 
29.900,00 ευρώ περίπου μετά τη μετατροπή 13 θέσεων 
μόνιμου προσωπικού Υ.Ε. κατηγορίας σε θέσεις ΙΔΑΧ η 
οποία θα βαρύνει ομοίως τις πιστώσεις του προϋπολογι¬ 
σμού του ΥΠΕΠΘ. 

4. Τις υπ’ αριθμ. 60/2004 και 289/2004 γνωμοδοτήσεις 
του Συμβουλίου της Επικράτειας, με πρόταση των Υφυ¬ 
πουργών Εθνικής Παιδείας και Θρησκευμάτων, Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μίας και Οικονομικών, αποφασίζουμε: 

ΜΕΡΟΣ Α' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Άρθρο 1 

Γ ενικές Διατάξεις 

1. Οι διοικητικές υπηρεσίες της Ανώτατης Σχολής Κα¬ 
λών Τεχνών, διαρθρώνονται στις ακόλουθες διοικητικές 
οργανικές μονάδες: 

α. Γ ενική Διεύθυνση Διοικητικών Υπηρεσιών, 
β. Αυτοτελές Τμήμα Τεχνικών Υπηρεσιών, 
γ. Αυτοτελές Τμήμα Πινακοθήκης, Εκθέσεων, Φωτο¬ 
γραφικού Αρχείου και Ντοκουμέντων, 
δ. Γραμματεία Συγκλήτου, 
ε. Γ ραμματεία Πρυτανικού Συμβουλίου, 
στ. Γ ραμματεία Λογαριασμού Έρευνας, 
ζ. Γραμματείες Ακαδημαϊκών Τμημάτων (Μία για κάθε 
τμήμα). 

η. Αυτοτελές Γ ραφείο Πρυτανικών Αρχών και Δημοσίων 
Σχέσεων. 

2. Στην Ανώτατη Σχολή Καλών Τεχνών λειτουργεί ως αυ¬ 
τοτελής και αποκεντρωμένη υπηρεσία η Βιβλιοθήκη, η 
οποία διέπεται ως προς τη διοίκηση, το προσωπικό και τις 
αρμοδιότητες από τις διατάξεις του άρθρου 7 παρ. 7 και 
8 παρ. 8 του Ν. 1268/1982, όπως τροποποιήθηκε με την 




















38 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


παρ. 5του άρθρου 49του Ν. 1404/1983. Η Βιβλιοθήκη ορ¬ 
γανώνεται και λειτουργεί σε επίπεδο διεύθυνσης. 

3. Στην Ανώτατη Σχολή Καλών Τεχνών λειτουργεί σύμ¬ 
φωνα με τις διατάξεις του άρθρου 19 παρ. 26 του Ν. 
2386/1996/Α" 43) και της υπ’ αριθμ. 134/5.3.1998 απόφα¬ 
ση του Υπουργού Οικονομικών (Β' 283) Γραφείο Νομικού 
Συμβούλου του Νομικού Συμβουλίου του Κράτους. 

4. Στην Ανώτατη Σχολή Καλών Τεχνών λειτουργούν ως 
εκπαιδευτικά παραρτήματα αυτής οι κατά τις διατάξεις 
του Π.Δ. 169/1988 (ΦΕΚΑ'76) Καλλιτεχνικοί Σταθμοί. 

5. Η Γραμματεία Συγκλήτου, η Γραμματεία Πρυτανικού 
Συμβουλίου, η Γ ραμματεία Ακαδημαϊκών Τμημάτων και η 
Γ ραμματεία Ειδικού Λογαριασμού Έρευνας οργανώνο¬ 
νται και λειτουργούν σε επίπεδο τμήματος κατά την έν¬ 
νοια του άρθρου 36 παρ. 1 του Ν. 2190/1994. 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 2 

Γ ενική Διεύθυνση Διοικητικών Υπηρεσιών 

Η Γενική Διεύθυνση Διοικητικών Υπηρεσιών είναι αρμό¬ 
δια για την προώθηση των διαδικασιών εκσυγχρονισμού 
των υπηρεσιών του Ιδρύματος μέσα στα πλαίσια των στό¬ 
χων και των αποφάσεων των οργάνων διοίκησής του, τον 
προγραμματισμό των δραστηριοτήτων και τον συντονι¬ 
σμό της λειτουργίας των Διευθύνσεων: (α) Διοικητικού, 
(β) Οικονομικής Διαχείρισης, (γ) Ακαδημαϊκών Θεμάτων, 
δ) Δικτύων και Μηχανοργάνωσης και ε) Αυτοτελούς Γ ρα¬ 
φείου Πρυτανικών Αρχών και Δημοσίων Σχέσεων. 

Άρθρο 3 

Διεύθυνση Διοικητικού 

1. Η Διεύθυνση Διοικητικού περιλαμβάνει τις εξής μο¬ 
νάδες: 

α) Τμήμα Προσωπικού. 

β) Τμήμα Διοικητικής Μέριμνας. 

γ) Γ ραφείο Δημοσιευμάτων και Εκδόσεων. 

2. Οι αρμοδιότητες της Διεύθυνσης κατανέμονται στις 
μονάδες αυτής ως εξής: 

α. Το Τμήμα Προσωπικού είναι αρμόδιο για την προώ¬ 
θηση των διαδικασιών στα θέματα που αναφέρονται στην 
προκήρυξη, διορισμό, πρόσληψη, εξέλιξη, μονιμοποίηση, 
μετάκληση, παραίτηση, συνταξιοδότηση και εν γένει υπη¬ 
ρεσιακή κατάσταση των μελών του Διδακτικού Ερευνητι¬ 
κού Προσωπικού, των Επισκεπτών Καθηγητών, των εντε¬ 
ταλμένων Επίκουρων Καθηγητών, των ειδικών Επιστημό¬ 
νων και των Επιστημόνων με τα προβλεπόμενα από το 
άρθρο 5 του Π.Δ. 407/1980, προσόντα, στην έκδοση των 
σχετικών πράξεων, στην χορήγηση αδειών, πιστοποιητι¬ 
κών και επιδομάτων. Επίσης για τα θέματα που αναφέρο- 
νται στην προκήρυξη, διορισμό, μονιμοποίηση, βαθμολο¬ 
γική και μισθολογική εξέλιξη, χορήγηση αδειών, επιδομά¬ 
των, πιστοποιητικών παραίτηση, συνταξιοδότηση και την 
εν γένει υπηρεσιακή κατάσταση των μελών του Ειδικού 
Εκπαιδευτικού Προσωπικού, του Ειδικού Τεχνικού Εργα¬ 
στηριακού Προσωπικού των Επιμελητών, Βοηθών, Επι¬ 
στημονικών Συνεργατών και την έκδοση των σχετικών 
πράξεων όπως και για τα θέματα που αναφέρονται στην 
προκήρυξη, διορισμό, μονιμοποίηση, προαγωγή, μισθο- 
λογική εξέλιξη, παραίτηση και εν γένει υπηρεσιακή κατά¬ 
σταση του Διοικητικού Προσωπικού, τη χορήγηση αδει¬ 
ών, επιδομάτων, πιστοποιητικών κ.λ.π., την πρόσληψη 


προσωπικού ιδιωτικού δικαίου και την εν γένει υπηρεσια¬ 
κή του κατάσταση. 

β. Το Τμήμα Διοικητικής Μέριμνας είναι αρμόδιο για την 
τήρηση του πρωτοκόλλου, τη διακίνηση της αλληλογρα¬ 
φίας και των εντύπων και την τήρηση των αρχείων του 
Ιδρύματος, τη χορήγηση αδειών παραμονής στους καλλι¬ 
τεχνικούς σταθμούς, την οργάνωση αποστολών φοιτη¬ 
τών, τηνπαρακολούθησηεφαρμογήςτου εσωτερικού κα¬ 
νονισμού των σταθμών, την τήρηση ημερολογίου κινήσε- 
ως φιλοξενουμένων, τη σύνταξη εκθέσεων πεπραγμένων 
στους σταθμούς, την κανονική λειτουργία τους, την τή¬ 
ρηση βιβλίων, την υποβολή εξαμηνιαίων εκθέσεων, τον 
προγραμματισμό των δαπανών λειτουργίας των καλλιτε¬ 
χνικών σταθμών και την εκτέλεση διαφόρων έργων, την 
παροχή των βοηθητικών υπηρεσιών (θυρωρών, κλητή¬ 
ρων, φυλάκων, επιστατών, αποθηκαρίων, χειριστών μη¬ 
χανημάτων αναπαραγωγής, νυκτοφυλάκων, εργατών, 
προσωπικού καθαριότητας και των λοιπών βοηθητικών 
εργασιών). 

γ. Το Γ ραφείο Δημοσιευμάτων και Εκδόσεων είναι αρ¬ 
μόδιο για την προώθηση των διαδικασιών για την έκδοση 
και κοστολόγηση διδακτικών συγγραμμάτων και διδακτι¬ 
κών σημειώσεων, τη σύνταξη και έκδοση της επιστημονι¬ 
κής επετηρίδας και των άλλων επιστημονικών μελετών 
του Ιδρύματος, τη σύνταξη, έκδοση και διάθεση της διοι¬ 
κητικής επετηρίδας, των επισήμων λόγων, του οδηγού 
σπουδών, των ενημερωτικών δελτίων και άλλων διοικητι¬ 
κής φύσεως δημοσιευμάτων και εντύπων του Ιδρύματος, 
την ταξινόμηση και την επεξεργασία της ύλης, την παρα¬ 
κολούθηση της εκτύπωσης των πάσης φύσεως εκδόσεων 
και την επιμέλεια της διόρθωσης αυτών, την επιμέλεια σύ¬ 
νταξης πίνακα αποδεκτών αποστολής εκδόσεων και της 
τήρησης αρχείου εκδόσεων. 

Άρθρο 4 

Διεύθυνση Οικονομικής Διαχείρισης 

1. Η Διεύθυνση Οικονομικής Διαχείρισης περιλαμβάνει 
τα εξής τμήματα: 

α. Τμήμα Λογιστηρίου. 

β. Τμήμα Μισθοδοσίας. 

γ. Τμήμα Προμηθειών. 

δ. Τμήμα Κληροδοτημάτων και Περιουσίας. 

2. Οι αρμοδιότητες της διεύθυνσης κατανέμονται στα 
τμήματα αυτής ως εξής: 

α. Το Τμήμα Λογιστηρίου είναι αρμόδιο για την κατάρτι¬ 
ση, έγκριση, παρακολούθηση και εκτέλεση των προϋπο¬ 
λογισμών, τακτικού και δημοσίων επενδύσεων και την 
υποβολή προτάσεων για την αντιμετώπιση προβλημάτων 
που ανακύπτουν κατά την εκτέλεσή τους, τη σύνταξη των 
ισολογισμών - απολογισμών, την είσπραξη των εσόδων 
από επιχορηγήσεις από άλλες πηγές,την παροχή βεβαιώ¬ 
σεων περί υπάρξεως στον προϋπολογισμό πιστώσεων 
για την έγκριση των δαπανών του Ιδρύματος, την πληρω¬ 
μή φοιτητικών δανείων, υποτροφιών και γενικών οικονο¬ 
μικών ενισχύσεων των φοιτητών, τη συγκέντρωση των δι- 
καιολογητικών, τον έλεγχο νομιμότητας και πληρότητας 
αυτών, την αναγνώριση και την εκκαθάριση κάθε δαπά¬ 
νης και εν γένει το χειρισμό κάθε θέματος για προληπτικό 
και κατασταλτικό έλεγχο των δαπανών από το Ελεγκτικό 
Συνέδριο, την έκδοση χρηματικών ενταλμάτων πληρω¬ 
μής των δαπανώντου τακτικού προϋπολογισμού και προ¬ 
ϋπολογισμού δημοσίων επενδύσεων, τη διαχείριση της 

πάγιας προκαταβολής και τη τήρηση των αναγκαίων βι¬ 
βλίων και στοιχείων. 

β. Το Τμήμα Μισθοδοσίας είναι αρμόδιο για τη μισθο¬ 
δοσία του πάσης φύσεως προσωπικού (μόνιμου, με σχέ¬ 
ση εργασίας ιδιωτικού δικαίου με σύμβαση έργου) τηντα- 
κτοποίηση των μισθολογικών μεταβολών αυτού, την τή¬ 
ρηση μισθολογικού μητρώου, την αναγνώριση - εκκαθά¬ 
ριση και πληρωμή πρόσθετων αμοιβών και αποζημιώσε¬ 
ων, την απόδοση των κρατήσεων «υπέρ τρίτων» και του 
δημόσιου τη τήρηση των οικείων λογαριασμών και τη τή¬ 
ρηση των αναγκαίων βιβλίων και στοιχείων. 

γ. Το Τμήμα Προμηθειών είναι αρμόδιο για την υλοποί¬ 
ηση του ετήσιου προγράμματος προμηθειών κατά τη δια¬ 
δικασία που ορίζουν οι σχετικές διατάξεις και ειδικότερα: 
την εισήγηση στα αρμόδια πανεπιστημιακά όργανα για 
την έγκριση των δαπανών και την παροχή των αναγκαίων 
εξουσιοδοτήσεων, την κατάρτιση των προκηρύξεων και 
τη δημοσίευση αυτών στον τύπο, τη μέριμνα για τη συ¬ 
γκρότηση των επιτροπών διεξαγωγής των διαγωνισμών 
και την εισήγηση για τη λήψη των σχετικών αποφάσεων, 
την εκτέλεση μικροπρομηθειών για τις οποίες δεν απαι¬ 
τείται διαγωνισμός, την κατάρτιση των συμβάσεων και τη 
παρακολούθηση της καλής εκτέλεσής τους, την συγκέ¬ 
ντρωση των δικαιολογητικών των δαπανών, την έκδοση 
των εγκριτικών αποφάσεων και τη προώθησή τους στο 
αρμόδιο τμήμα για την ενταλματοποίησή τους, την ποσο¬ 
τική και ποιοτική παραλαβή όλων των προμηθειών του 
Ιδρύματος, τη χρέωση στα οικεία βιβλία και τη διάθεσή 
τους στις επί μέρους υπηρεσίες του Ιδρύματος. 

δ. Το Τμήμα Κληροδοτημάτων και Περιουσίας είναι αρ¬ 
μόδιο για τη συγκέντρωση του παλαιού υλικού, την επι¬ 
σκευή ή εκποίησή του, τη διασφάλιση της περιουσίαςτου 
Ιδρύματος, την τήρηση κτηματολογίου και τη διαφύλαξη 
των τίτλων κτήσεως των ακινήτων, τη σύνταξη των προϋ¬ 
πολογισμών και απολογισμών των κληροδοτημάτων, τη 
διαχείριση και αξιοποίηση της προσοδοφόρου περιου¬ 
σίας του Ιδρύματος, για γρήγορη και σύμφωνα με τις κεί¬ 
μενες διατάξεις εκμίσθωση ή μίσθωση ακινήτων και τη τή¬ 
ρηση φακέλων με τα σχετικά στοιχεία, την παραλαβή και 
παράδοση των μισθίων και την παρακολούθηση της τή¬ 
ρησης των όρων των συμβάσεων μισθώσεως αυτών, τη 
μέριμνα για την απογραφή της κινητής και ακίνητης περι¬ 
ουσίας του Ιδρύματος, την τήρηση των αναγκαίων βι¬ 
βλίων και στοιχείων και τη λειτουργία αποθήκης, την υλο¬ 
ποίηση των αποφάσεωντων αρμοδίων οργάνων για τη χο¬ 
ρήγηση υποτροφιών, βοηθημάτων κ.λ.π. από τα κληρο¬ 
δοτήματα του Ιδρύματος. 

Άρθρο 5 

Διεύθυνση Ακαδημαϊκών Θεμάτων 

1. Η Διεύθυνση Ακαδημαϊκών Θεμάτων περιλαμβάνειτα 
εξής τμήματα: 

α) Τμήμα Σπουδών και Φοιτητικής Μέριμνας. 

β) Τμήμα Διεθνών Σχέσεων - Εκπαιδευτικών Προγραμ¬ 
μάτων και Μορφωτικών Ανταλλαγών. 

2. Οι αρμοδιότητες της Διεύθυνσης κατανέμονται στα 
τμήματα αυτής ως εξής: 

α) Το Τμήμα Σπουδών και Φοιτητικής Μέριμνας είναι αρ¬ 
μόδιο για τη συγκέντρωση των πάσης φύσεως νομοθετη- 
μάτων, εγκυκλίων και οδηγιών που αφορούν τις σπουδές 
και το συντονισμό για την ομοιόμορφη εφαρμογή τους, τη 
συγκέντρωση των προγραμμάτων σπουδών των τμημά¬ 
των και την παρακολούθηση κάθε τροποποίησής τους, το 


συντονισμό της εκπαιδευτικής δραστηριότητας των τμη¬ 
μάτων σε θέματα που αναφέρονται στο ωρολόγιο πρό¬ 
γραμμα και την πραγματοποίηση των εξετάσεων, την έκ¬ 
δοση του οδηγού σπουδών των τμημάτων, τη μελέτη των 
εκπαιδευτικών συστημάτων και προγραμμάτων διδασκα¬ 
λίας άλλων χωρών, την εξαγωγή πορισμάτων και την υπο¬ 
βολή σχετικών προτάσεων, την προώθηση των διαδικα¬ 
σιών έγκρισης προγραμμάτων μεταπτυχιακών σπουδών, 
τη τήρηση αρχείου νομοθεσίας που αφορά τα θέματα 
σπουδών, την τήρηση αρχείου πτυχιούχων, την έκδοση 
αντιγράφων πτυχίων για την εφαρμογή των αποφάσεων 
των Πρυτανικών Αρχών και της Συγκλήτου που αφορούν 
γενικά τη φοιτητική μέριμνα (προπτυχιακή και μεταπτυ¬ 
χιακή) , τη διεκπεραίωση θεμάτων που αφορούν τους φοι¬ 
τητές, όπως υγειονομική περίθαλψη, δωρεάν σίτιση, δω¬ 
ρεάν στέγαση, έκδοση δελτίου φοιτητικού εισιτηρίου και 
για την ψυχαγωγία των φοιτητών. 

β) Το Τμήμα Διεθνών Σχέσεων, Κοινοτικών Εκπαιδευτι¬ 
κών Προγραμμάτων και Μορφωτικών Ανταλλαγών είναι 
αρμόδιο για την υπογραφή διαπανεπιστημιακών συμφω¬ 
νιών συνεργασίας, παρακολούθησης υλοποίησης, εφαρ¬ 
μογής και ανάπτυξής τους, το συντονισμό των προγραμ¬ 
μάτων ανταλλαγής φοιτητών, την προώθηση των προ¬ 
γραμμάτων καλλιτεχνικών ανταλλαγών, την ενημέρωση 
και παροχή πληροφοριών σχετικά με τα προγράμματα 
της Ευρωπαϊκής Ένωσης (ΕΒΑδΜΨδ, 80ΘΒΑΤΕ3, ΤΕΜ- 
ΡΨ3 ΕΙΝΘυΑ) και το συντονισμό υλοποίησής τους, τη 
διεκπεραίωση των διαδικασιών υποβολής προτάσεων 
προγραμμάτων, απολογισμού οικονομικής εν γένει δια¬ 
χείρισης σε συνεργασία με τις αρμόδιες υπηρεσίες της 
Ε.Ε., την προώθηση συμμετοχής του Ιδρύματος σε διε¬ 
θνείς συναντήσεις, την οργάνωση διεθνών συνεδρίων, 
τον προγραμματισμό και την υλοποίηση των αδειών εκ¬ 
παιδευτικών σπουδών για τους ξένους φοιτητές (εκμάθη¬ 
ση ελληνικής γλώσσας, διαλέξεις κ.λ.π.) 

Άρθρο 6 

Διεύθυνση Δικτύων και Μηχανοργάνωσης 

1. Η Διεύθυνση Δικτύων και Μηχανοργάνωσης περιλαμ¬ 
βάνει: 

α) Το Τμήμα Διαχείρισης Δικτύων. 

β) Το Τμήμα Μηχανοργάνωσης. 

Οι αρμοδιότητες της διεύθυνσης κατανέμονται στα 
Τμήματα αυτής ως εξής: 

2. α) Το Τμήμα Διαχείρισης Δικτύων είναι υπεύθυνο: για 
την υποστήριξη και την ανάπτυξη της Πανεπιστημιακής 
Έρευνας και διδασκαλίας με τη χρήση προηγμένων υπη¬ 
ρεσιών Τηλεματικής (πολυμεσικές εφαρμογές δικτύου, 
ανοιχτά συστήματα τηλεδιδασκαλίας και τηλεκπαίδευ- 
σης, ανάπτυξη πολυμεσικώντίτλων κ.λ.π., την διαχείριση 
και υποστήριξη του Δικτύου της Ανωτάτης Σχολής Καλών 
Τεχνών και τη συμμετοχή του ιδρύματος στο Πανεπιστη¬ 
μιακό Δίκτυο ΘυηθΙ, την εκπαίδευση χρηστών της εκπαι¬ 
δευτικής κοινότητας στη χρήση και την εξοικείωση με τις 
υπηρεσίες και τις δυνατότητες του Διαδικτύου. 

β) Το Τμήμα Μηχανοργάνωσης είναι αρμόδιο για την 
ανάλυση και το σχεδίασμά της μηχανοργάνωσης των 
υπηρεσιών του Ιδρύματος, τη σύνταξη των αναγκαίων 
προγραμμάτων Η/Υ καιτηντεκμηρίωσήτους, την αρχειο¬ 
θέτηση και τη τήρηση αρχείου προγραμμάτων, την εκπαί¬ 
δευση και τη συνεχή ενημέρωση των χρηστών, το χειρι¬ 
σμό της κεντρικής μονάδας και των τερματικών, την εκτί¬ 
μηση των αναγκών στα διάφορα υλικά προετοιμασίας 

στοιχείων, τις προμήθειες και την προληπτική συντήρηση 
των μηχανών, τη βελτίωση και τη συντήρηση του λογισμι¬ 
κού του συστήματος, την παροχή συμπληρωματικών 
συμβουλευτικών υπηρεσιών για τεχνικά θέματα. 

Άρθρο 7 

Αυτοτελές Τμήμα Τεχνικών Υπηρεσιών 

Το Τμήμα είναι αρμόδιο για τα πάσης φύσεως έργα του 
Ιδρύματος, όπως, η υποβολή προτάσεων, η κατάρτιση 
προγραμμάτων, η σύνταξη των αναγκαίων μελετών, η διε¬ 
νέργεια διαγωνισμών, η ανάθεση εκπόνησης των μελετών 
και η επίβλεψή τους, η προκήρυξη διαγωνισμών ανάλη¬ 
ψης έργων, η σύναψη κατασκευαστικών συμβάσεων, η 
αλληλογραφία που αφορά τα τεχνικά έργα και η τήρηση 
αρχείου, η επισκευή και συντήρηση του πάσης φύσεως 
εξοπλισμού και των κτιριακών εγκαταστάσεων, η επι¬ 
σκευή και συντήρηση των ηλεκτρομηχανολογικών και 
υδραυλικών εγκαταστάσεων και των έργων υποδομής και 
η προμήθεια των απαραίτητων για τις εργασίες αυτές υλι¬ 
κών, η λειτουργία αποθήκης αναλώσιμου και μη ηλεκτρο- 
μηχανολογικού και λοιπού υλικού, η κατάρτιση προγραμ¬ 
μάτων για τη δημιουργία, ανάπτυξη και συντήρηση πρα¬ 
σίνου στους χώρους του Ιδρύματος. 

Άρθρο 8 

Αυτοτελές Τμήμα Πινακοθήκης Εκθέσεων, 
Φωτογραφικού Αρχείου και Ντοκουμέντων 
των Συλλογών της Σχολής 

Το Τμήμα Πινακοθήκης Εκθέσεων, Φωτογραφικού Αρχεί¬ 
ου και Ντοκουμέντων των Συλλογών της Σχολής είναι αρ¬ 
μόδιο για την απογραφή, συντήρηση, διαφύλαξη και απο¬ 
κατάσταση των συλλογών του Ιδρύματος, την τήρηση φω¬ 
τογραφικού αρχείου του Ιδρύματος, την οργάνωση 
εκθέσεων από τις συλλογές του Ιδρύματος, εκθέσεων έρ¬ 
γων των φοιτητών, των διδασκόντων, των προσκεκλη μένων 
της και καλλιτεχνικών ανταλλαγών με Μουσεία ή άλλους 
παρεμφερείς οργανισμούς καθώς και τη σύνταξη και δημο¬ 
σίευση μελετών, εργασιών και καλλιτεχνικών καταλόγων. 

Άρθρο 9 

Γ ραμματεία Συγκλήτου 

Η Γ ραμματεία της Συγκλήτου είναι αρμόδια για τη διοι¬ 
κητική και γραμματειακή υποστήριξη της Συγκλήτου 
ιδίως δε για τη συγκέντρωση, επεξεργασία, κατάρτιση, 
έγκριση και κοινοποίηση των θεμάτωντης ημερήσιας δια- 
τάξεως, την τήρηση των πρακτικών, την κοινοποίηση των 
αποφάσεων στις αρμόδιες υπηρεσίες για την υλοποίησή 
τους, την έκδοση αντιγράφων ή αποσπασμάτων πρακτι¬ 
κών, την τήρηση αρχείου πρακτικών και για κάθε άλλο θέ¬ 
μα που αφορά στη λειτουργία της Συγκλήτου. 

Άρθρο 10 

Γ ραμματεία Πρυτανικού Συμβουλίου 

Η Γ ραμματεία του Πρυτανικού Συμβουλίου είναι αρμό¬ 
δια για τη διοικητική και γραμματειακή υποστήριξη του 
Πρυτανικού Συμβουλίου ιδίως δε για τη συγκέντρωση, 
επεξεργασία, κατάρτιση, έγκριση και κοινοποίηση των 
θεμάτων της ημερήσιας διατάξεως, τη τήρηση των πρα¬ 
κτικών, την κοινοποίηση των αποφάσεων στις αρμόδιες 
Υπηρεσίες για την υλοποίησή τους, την έκδοση αντιγρά¬ 
φων ή αποσπασμάτων πρακτικών, την τήρηση αρχείου 
πρακτικών και για κάθε άλλο θέμα που αφορά στη λει¬ 
τουργία του Πρυτανικού Συμβουλίου. 


Άρθρο 11 

Γ ραμματεία Ειδικού Λογαριασμού Έρευνας 

Η Γ ραμματεία του Ειδικού Λογαριασμού Έρευνας είναι 
αρμόδια για τη διοικητική και γραμματειακή υποστήριξη 
του Ειδικού Λογαριασμού και της Επιτροπής Εκπαίδευ¬ 
σης και Ερευνών και ασκεί τις αρμοδιότητες που ορίζο¬ 
νται απάτην υπ’ αριθμ. ΚΑ/679/22.8.1996 (τ.Β' 826) κοινή 
απόφαση των Υπουργών Οικονομίας και Εθνικής Παιδείας 
και Θρησκευμάτων όπως ισχύει κάθε φορά. 

Άρθρο 12 

Γ ραμματείες Ακαδημαϊκών Τ μημάτων 

Σε κάθε Ακαδημαϊκό Τμήμα, λειτουργεί Γ ραμματεία που 
είναι αρμόδια για τη διοικητική και γραμματειακή υπο¬ 
στήριξη του εκπαιδευτικού και ερευνητικού έργου του 
Τμήματος ιδίως δε, για τη γραμματειακή υποστήριξη των 
συλλογικών οργάνων του (Γενική Συνέλευση και Διοικητι¬ 
κό Συμβούλιο) καιτην εκτέλεση των αποφάσεώντους, την 
προώθηση των διαδικασιών προκήρυξης και εκλογής του 
πάσης φύσεως διδακτικού προσωπικού του τμήματος, 
την εκπόνηση διδακτορικών διατριβών καιτηντήρηση αρ¬ 
χείου αυτού, τα οικονομικά θέματα που αφορούν το τμή¬ 
μα, την οργάνωση και λειτουργία των μεταπτυχιακών 
προγραμμάτων σπουδών του τμήματος, την τήρηση μη¬ 
τρώου και ατομικών φακέλων των φοιτητών, τις εγγρα¬ 
φές, ανανεώσεις εγγραφών, μετεγγραφές, κατατάξεις 
πτυχιούχων, την οργάνωση και διεξαγωγή εισιτηρίων, 
τμηματικών και πτυχιακών εξετάσεων, την τήρηση πρα¬ 
κτικών εξετάσεων, την καταχώρηση και ανακοίνωση βαθ¬ 
μολογιών, τη χορήγηση υποτροφιών (από έσοδα της πε- 
ριουσίαςτου Ιδρύματος), τη χορήγηση πάσης φύσεως πι¬ 
στοποιητικών, την πληροφόρηση των φοιτητών και του 
κοινού, τηντήρηση του προγράμματος σπουδώντου τμή¬ 
ματος και την παρακολούθηση των τροποποιήσεών του, 
την εποπτεία και το συντονισμό της εκπαιδευτικής δρα¬ 
στηριότητας του τμήματος ιδιαίτερα σε θέματα σχετικά 
με την προώθηση στη κεντρική διοίκηση προγράμματος 
σπουδών, του ωρολογίου προγράμματος, την πραγματο¬ 
ποίηση εξετάσεων και τη μέριμνα για την κατανομή και 
διάθεση χρήσης του εξοπλισμού των κτιριακών εγκατα¬ 
στάσεων του τμήματος, τη διανομή των συγγραμμάτων 
και τη διεκπεραίωση κάθε άλλου θέματος που αφορά το 
τμήμα. 

Άρθρο 13 

Αυτοτελές Γ ραφείο Πρυτανικών Αρχών 
και Δημοσίων Σχέσεων 

Το Γ ραφείο Πρυτανικών Αρχών και Δημοσίων Σχέσεων 
είναι αρμόδιο για την διοικητική υποστήριξη των πρυτανι¬ 
κών αρχών καθώς και για τα θέματα δημοσίων σχέσεων 
του ιδρύματος ιδίως τη διεκπεραίωση της αλληλογρα¬ 
φίας που απευθύνεται στις Πρυτανικές Αρχές, της ρύθμι¬ 
σης των συνεργασιών, συναντήσεων και επαφών τους με 
το κοινό, το προσωπικό και τους φοιτητές του Ιδρύματος, 
την παρακολούθηση και ενημέρωση των Πρυτανικών Αρ¬ 
χών για κάθε δημοσίευμα του Τύπου που αφορά το ίδρυ¬ 
μα καιτην επιμέλεια της απαντήσεως σ’ αυτό, τη μέριμνα 
για την υπογραφή κάθε πράξης ή εγγράφου και τη μέρι¬ 
μνα για τη διεκπεραίωσή της και τέλος την τήρηση πρω¬ 
τοκόλλου διαβαθμισμένων εγγράφων. 

Το ανωτέρω γραφείο υπάγεται στη Γενική Διεύθυνση 
Διοικητικών Υπηρεσιών. 

ΔΕΥΤΕΡΟ ΜΕΡΟΣ 
ΠΡΟΣΩΠΙΚΟ 

ΚΕΦΑΛΑΙΟ Α' 

ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 
Άρθρο 14 

Θέση Προϊσταμένου Γραμματείας 

Μία (1) θέση Προϊσταμένου Γραμματείας της κατηγο¬ 
ρίας Ειδικών Θέσεων (ΕΘ) με βαθμό 2ο η οποία διέπεται 
από τις διατάξεις του άρθρου 70 (παρ. 1) του Ν. 
1566/1985, του Π.Δ. 388/1983 (Α' 141) όπως ισχύουν και 
κάθε φορά. 

ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 

Άρθρο 15 

Κατηγορίες - Κλάδοι 

Οι κατηγορίες και οι κλάδοι του μόνιμου προσωπικού 
της Ανωτάτης Σχολής Καλών Τεχνών ορίζονται ως εξής: 

1. Κατηγορία Πανεπιστημιακής Εκπαίδευσης (ΠΕ) 
α. Κλάδος ΠΕ Διοικητικός και/ή Οικονομικός 

β. Κλάδος ΠΕ Εφόρων Καλλιτεχνικών Σταθμών 
γ. Κλάδος ΠΕ Βιβλιοθηκονόμων 
δ. Κλάδος ΠΕ Πληροφορικής 
ε. Κλάδος ΠΕ Μηχανικών 
στ. Κλάδος ΠΕ Μεταφραστών - Διερμηνέων 
ζ. Κλάδος ΠΕ Ιστορικώντης Τέχνης 
η. Κλάδος ΠΕ Συντηρητών Έργων Τέχνης 
θ. Κλάδος ΠΕ Εικαστικών Εφαρμοσμένων Τεχνών, ειδι¬ 
κότητας Γλυπτικής. 

2. Κατηγορία Τεχνολογικής Εκπαίδευσης (ΤΕ) 
α. Κλάδος ΤΕ Βιβλιοθηκονόμων 

β. Κλάδος ΤΕ Πληροφορικής 
γ. Κλάδος ΤΕ Διοικητικός - Λογιστικός 
δ. Κλάδος ΤΕ Συντηρητών Αρχαιοτήτων και Έργων Τέ¬ 
χνης 

3. Κατηγορία Δευτεροβάθμιας Εκπαίδευσης (ΔΕ) 
α. Κλάδος ΔΕ Διοικητικών-Γραμματέων 

β. Κλάδος ΔΕ Τεχνικός 
γ. Κλάδος ΔΕ Τηλεφωνητών 
δ. Κλάδος ΔΕ Προσωπικού Η/Υ 
ε. Κλάδος ΔΕ Συντηρητών Έργων Τέχνης 

4. Κατηγορία Υποχρεωτικής Εκπαίδευσης (ΥΕ) 
α. Κλάδος ΥΕ Επιμελητών 

β. Κλάδος ΥΕ Φυλάκων-Νυκτοφυλάκων 
γ. Κλάδος ΥΕ Προσωπικού Καθαριότητας 

Άρθρο 16 

Οι θέσεις των κατηγοριών ΠΕ, ΤΕ, ΔΕ, και ΥΕ κατατάσ¬ 
σονται στους προβλεπόμενους από το άρθρο 79 παρ. 2 
του Ν. 2683/1999 βαθμούς. 

Άρθρο 17 

Θέσεις - Προσόντα-Βαθμοί 

1) Οι θέσεις του μόνιμου προσωπικού ορίζονται κατά 
κλάδους και βαθμούς ως εξής: 

α) Κλάδος ΠΕ Διοικητικός ή /και Οικονομικός Μία (1) θέση με βαθμό Γεν. Διευθυντή 

Τρεις (3) θέσεις με βαθμό Διευθυντή 
Δέκα (10) θέσεις με βαθμούς Δ'-Α' 

β) Κλάδος ΠΕ Εφόρων Καλλιτεχνικών Σταθμών Μία (1) θέση με βαθμούς Δ'-Α' 
γ) Κλάδος ΠΕ Πληροφορικής Μία (1) θέση με βαθμό Διευθυντή 

Έξι (6) θέσεις με βαθμούς Δ'-Α' 


δ) Κλάδος ΠΕ Μηχανικών 

ε) Κλάδος ΠΕ Μεταφραστών-Διερμηνέων 

στ) Κλάδος ΠΕ Ιστορικών της Τέχνης 

ζ) Κλάδος ΠΕ Συντηρητών Έργων Τέχνης 

η) Κλάδος ΠΕ Βιβλιοθηκονόμων 

θ) Κλάδος ΠΕ Εικαστικών Εφαρμοσμένων 

Τεχνών Ειδικότητας Γλυπτικής 

ι) Κλάδος ΤΕ Συντηρητών Αρχαιοτήτων 

και Έργων Τέχνης 

ια) Κλάδος ΤΕ Πληροφορικής 

ιβ) Κλάδος ΤΕ Διοικητικός Λογιστικός 

ιγ) Κλάδος ΔΕ Διοικητικών-Γραμματέων 

ιδ) Κλάδος ΔΕ Τεχνικός 


ιε) Κλάδος ΔΕ Τηλεφωνητών 

ιστ) Κλάδος ΔΕ Χειριστών Η/Υ 

ιζ) Κλάδος ΔΕ Συντηρητών Έργων Τέχνης 

ιη) Κλάδος ΥΕ Επιμελητών 

ιθ) Κλάδος ΥΕ Φυλάκων-Νυκτοφυλάκων 

κ) Κλάδος ΥΕ Προσωπικού Καθαριότητας 


Τρεις (3) θέσεις με βαθμούς Δ'-Α' 

Μία (1) θέση με βαθμούς Δ'-Α' 

Μία (1) θέση με βαθμούς Δ'-Α' 

Μία (1) θέση με βαθμούς Δ'-Α' 

Μία (1) θέση με βαθμούς Δ'-Α' 

Μία (1) θέση με βαθμούς Δ'-Α' 

Μία (1) θέση με βαθμούς Δ'-Α' 

Δύο (2) θέσεις με βαθμούς Δ'-Α' 

Επτά (7) θέσεις, με βαθμούς Δ'-Α' 
Δέκατρεις (13) θέσεις με βαθμούς Δ'-Α' 
Οκτώ (8) θέσεις με βαθμούς Δ'-Α' εκ 
των οποίων έξη τεχνίτες διαφόρων ειδι¬ 
κοτήτων και δύο οδηγού αυτοκινήτων 
Μία (1) θέση με βαθμούς Δ'-Α' 

Επτά (7) θέσεις με βαθμούς Δ'-Α' 

Δύο (2) θέσεις με βαθμούς Δ'-Α' 
Έντεκα (11) θέσεις με βαθμούς Ε'-Β' 
Μία (1) θέση με βαθμούς Ε'-Β' 

Μία (1) θέση με βαθμούς Ε'-Β' 


2. Προσόντα διορισμού στις θέσεις των Κλάδων της 
προηγούμενης παραγράφου είναι τα προβλεπόμενα από 
το Π.Δ. 50/2001, όπως ισχύει. Ειδικά για τους Κλάδους ι) 
ΠΕ Εφόρων Καλλιτεχνικών Σταθμών ιι) ΠΕ Ιστορικών της 
Τέχνης και ιιι) ΠΕΣυντηρητώνΈργωνΤέχνηςκαι ίν) ΠΕΕι- 
καστικών Εφαρμοσμένων Τεχνών, ειδικότητας Γλυπτικής 
προσόντα διορισμού ορίζονται τα εξής: α) ΠΕ Εφόρων 
Καλλιτεχνικών Σταθμών, τα προβλεπόμενα για τον Κλάδο 
ΠΕ Διοικητικό και Οικονομικό, και επιπλέον άριστη γνώση 
μιας τουλάχιστον από τις ξένες γλώσσες Αγγλική ή Γαλ- 
λική, β) ΠΕ Ιστορικώντης Τέχνης, πτυχίο Ιστορίας της Τέ¬ 
χνης ή Ιστορίας και Αρχαιολογίας με ειδίκευση στην Αρ¬ 
χαιολογία Πανεπιστημίου της ημεδαπής ή ισότιμο αντί¬ 
στοιχης ειδικότητας σχολών της αλλοδαπής και άριστη 
γνώση δύο επισήμων γλωσσών Κρατών - Μελών της Ευ¬ 
ρωπαϊκής Ένωσης, γ) ΠΕ Συντηρητών Έργων Τέχνης 
πτυχίο Συντήρησης Έργων Τέχνης Πανεπιστημίου της 
ημεδαπής ή ισότιμο αντίστοιχης ειδικότητας σχολών της 
αλλοδαπής και επιπλέον εμπειρία σε εργασίες συντήρη¬ 
σης έργων τέχνης, διάρκειας τουλάχιστον ενός έτους 
που διαπιστώνεται σύμφωνα με τα προβλεπόμενα στην 
παρ. 6του άρθρου Ν. 26του Π.Δ. 50/2001 και άριστη γνώ¬ 
ση μίας ξένης γλώσσας. 

3. Ο αριθμός των θέσεων κατά ειδικότητα, σε όσους 
κλάδους προβλέπονται ειδικότητες καθορίζονται με την 
προκήρυξη των κενών θέσεων. 

4. Οι υφιστάμενες και πληρωμένες ανωτέρω έντεκα (11) 
θέσεις κατηγορίας ΥΕ Επιμελητών, μία (1) θέση κλάδου ΥΕ 
Φυλάκων-Νυκτοφυλάκων και μία (1) θέση κλάδου ΥΕ Προ¬ 
σωπικού Καθαριότητας, μετατρέπονται σε θέσει με σχέση 
εργασίας ιδιωτικού δικαίου αορίστου χρόνου με την απο¬ 
χώρηση κάθε φορά των υπαλλήλων που τις κατέχουν. 


Άρθρο 18 

Προσωπικό με θητεία 


Ο κλάδος ΠΕ Ιατρών ειδικοτήτων περιλαμβάνει μια (1) 
θέση Ιατρού-Παθολόγου με θητεία. Η διάρκεια της θητεί¬ 
ας είναι τριετής και μπορεί ν’ ανανεώνεται. Απαραίτητη 
προϋπόθεση είναι η τριετής άσκηση του ιατρικού επαγ¬ 
γέλματος στην προκηρυσσόμενη ειδικότητα. Εισαγωγι¬ 
κός βαθμός διορισμού είναι ο Γ. 

Άρθρο 19 

Κλάδοι - Θέσεις Βιβλιοθήκης 

1 .Οι θέσεις μόνιμου προσωπικού για τη στελέχωση της 
Βιβλιοθήκης ορίζονται κατά κλάδο ως εξής: 

Μία (1) θέση εκτός βαθμολογικής κλίμακας από τους 
κλάδους ΠΕ Βιβλιοθηκονόμων και ΤΕ Βιβλιοθηκονόμων 
στη θέση Διευθυντή. 

α) Κλάδος ΠΕ Βιβλιοθηκονόμων Τρεις (3) θέσεις στους βαθμούς Δ'-Α' 

β) Κλάδος ΠΕ Πληροφορικής Μία (1) θέση στους βαθμούς Δ'-Α' 

γ) Κλάδος ΤΕ Βιβλιοθηκονόμων Τέσσερις (4) θέσεις στους βαθμούς 

Δ'-Α'εκτων οποίων μία (1) είναι προσωρινή 

δ) Κλάδος ΤΕ Συντηρητών Αρχαιοτήτων 

και Έργων Τέχνης Μία (1) θέση στους βαθμούς Δ'-Α' 

2. Προσόντα διορισμού είναι τα κατά περίπτωση οριζό¬ 
μενα από το Π.Δ. 50/2001, όπως ισχύει. 

ΚΕΦΑΛΑΙΟ Γ 
ΛΟΙΠΟ ΠΡΟΣΩΠΙΚΟ 

Άρθρο 20 

Θέσεις με σχέση εργασίας ιδιωτικού δικαίου 

1. α) Οι οργανικές θέσεις προσωπικού με σχέση εργα¬ 
σίας ιδιωτικού δικαίου αορίστου χρόνου ορίζονται σε εί¬ 
κοσι μία (21) και έχουν κατά ειδικότητα ως εξής: 

- Μία (1) θέση Κατηγορίας ΔΕ Ηλεκτροσυγκολλητή - 
οξυγονοκολλητή μετάλων, 

- Μία (1) θέση Κατηγορίας ΔΕ Σκηνογράφου 

- Μία (1) θέση Κατηγορίας ΔΕ Φωτογράφου, 

- Έξι (6) θέσεις Κατηγορίας ΥΕ Βοηθητικού Προσωπι¬ 
κού, 

- Εννέα (9) θέσεις Κατηγορίας ΥΕ Προσωπικού Καθα¬ 
ριότητας, 

- Τρεις (3) θέσεις Κατηγορίας ΥΕ Εργατών. 

β) Οι προσωρινές θέσεις με σχέση εργασίας ιδιωτικού 
δικαίου αορίστου χρόνου, σύμφωνα με τις διατάξεις του 
άρθρου 5 του Ν. 1476/1984, ορίζονται σε πέντε (5) και 
έχουν ως εξής: 

- Μία (1) προσωρινή θέση φύλακα 

- Τέσσερεις (4) προσωρινές θέσεις καθαριστριών. 

γ) Οι προσωρινές θέσεις που έχουν συσταθεί με τις δια¬ 
τάξεις του άρθρου 17 του Ν.2839/2000, έχουν κατά ειδι¬ 
κότητα ως ακολούθως: 

- Τρεις (3) θέσεις Κατηγορίας ΠΕ Διοικητικού ή/και Οι¬ 
κονομικού, 

- Μία (1) θέση Κατηγορίας ΠΕ Βιβλιοθηκονόμων, 

- Μία (1) θέση Κατηγορίας ΠΕ Χημικών, 

- Μία (1) θέση Κατηγορίας ΠΕ Μηχανικών Η/Υ, 

- Μία (1) θέση Κατηγορίας ΤΕ Βιβλιοθηκονόμων, 

- Μία (1) θέση Κατηγορίας ΤΕ Διοικητικού Λογιστικού, 

- Τρεις (3) θέσεις Κατηγορίας ΔΕ Διοικητικών Γραμμα- 
τέων, 

- Μία (1) θέση Κατηγορίας ΔΕ Προγ/στών Η/Υ, 

- Μία (1) θέση Κατηγορίας ΔΕ Τεχνικών (οδηγός). 

- Μία (1) θέση Κατηγορίας ΔΕ Διοικητικού Λογιστικού 

2. Προσόντα διορισμού για τη θέση Σκηνογράφου κα¬ 
τηγορίας ΔΕ, είναι τα προβλεπόμενα στα άρθρα 17 και 26 
παρ. 3 του Π.Δ. 50/2001 και επιπλέον εμπειρία στο αντι¬ 
κείμενο της σκηνογραφίας, διάρκειας τουλάχιστον ενός 
έτους, που βεβαιώνεται σύμφωνα με τα προβλεπόμενα 
στην παρ. 6 του άρθρου 26 του ιδίου Π.Δ/τος. 


ΚΕΦΑΛΑΙΟ Δ' 

ΠΡΟΪΣΤΑΜΕΝΟΙ ΥΠΗΡΕΣΙΩΝ - ΑΝΑΠΛΗΡΩΣΗ - 
ΚΑΤΑΝΟΜΗ-ΤΟΠΟΘΕΤΗΣΗ 

Άρθρο 21 

Προϊστάμενοι Οργανικών μονάδων 

1. Των Διοικητικών Οικονομικών και Τεχνικών Υπηρε¬ 
σιών της Ανωτάτης Σχολής Καλών Τεχνών προΐσταται ο 
Προϊστάμενος Γραμματείας σύμφωνα με το άρθρο 45 
παρ.22 του Ν. 1268/1982 και το άρθρο 3 του Π.Δ. 388/ 
1983 (Α 112) όπως οι διατάξεις αυτές ισχύουν κάθε φορά. 

2.0 Προϊστάμενος της Γενικής Διεύθυνσης Διοικητικών 
Υπηρεσιών εκλέγεται από τη Σύγκλητο της ΑΣΚΤ σύμφω¬ 
να με τις διατάξεις του άρθρου 2 παρ. 2β περ. XIV του Ν. 
2083/1992, από τον κλάδο ΠΕΔιοικητικού και/ή Οικονομι¬ 
κού με βαθμό Γενικού Διευθυντή. 

3. Ως Προϊστάμενοι των Διευθύνσεων, τοποθετούνται 
σύμφωνα με τις διατάξεις του άρθρου 84 παρ. 2 του Ν. 
2683/1999, υπάλληλοι με βαθμό Διευθυντή, ως ακολού¬ 
θως: 

α) Των Διευθύνσεων Διοικητικού, Οικονομικής Διαχείρι¬ 
σης και Ακαδημαϊκών Θεμάτων, υπάλληλοι του Κλάδου 
ΠΕΔιοικητικού και/ή Οικονομικού. 

β) Της Διεύθυνσης Δικτύων και Μηχανοργάνωσης, 
υπάλληλος του Κλάδου ΠΕ Πληροφορικής. 

γ) Της Διεύθυνσης Βιβλιοθήκης υπάλληλος των Κλά¬ 
δων ΠΕ Βιβλιοθηκονόμων και εν ελλείψει τούτου του κλά¬ 
δου ΤΕ Βιβλιοθηκονόμων. 

4. Ως προϊστάμενοι των τμημάτων και των αυτοτελών 
γραφείων ή των αντιστοίχου επιπέδου οργανικών μονά¬ 
δων, επιλέγονται και τοποθετούνται σύμφωνα με τις δια¬ 
τάξεις του άρθρου 84 παρ. 3 και 85 του Ν. 2683/1999, 
υπάλληλοι ως ακολούθως: 

α) Των Γραμματειών των Ακαδημαϊκών Τμημάτων και 
της Γ ραμματείας Ειδικού Λογαριασμού Έρευνας υπάλ- 
ληλοιτου Κλάδου ΠΕΔιοικητικού και/ή Οικονομικού. 

β) Του Αυτοτελούς Τμήματος Πινακοθήκης υπάλληλος 
του Κλάδου ΠΕ Ιστορικών Τέχνης ή ΠΕ Συντηρητών Έρ¬ 
γων Τέχνης και σε περίπτωση έλλειψης υπαλλήλων των 
κλάδων αυτών προΐσταται υπάλληλος του κλάδου ΠΕ Βι- 
βλιοθηκονόμων ή ΤΕ Συντηρητών Αρχαιοτήτων και Έρ¬ 
γων Τέχνης. 

γ) Του Τμήματος Μηχανοργάνωσης υπάλληλος του 
Κλάδου ΠΕ Πληροφορικής και εν ελλείψει τούτου υπάλ¬ 
ληλος ΤΕ Πληροφορικής. 

δ) Του Τμήματος Διαχείρισης Δικτύων προΐστατο υπάλ¬ 
ληλος του κλάδου ΠΕ Πληροφορικής ειδικότητας Μηχα¬ 
νικού Η/Υ. 

ε) Του Αυτοτελούς Τμήματος Τεχνικών Υπηρεσιών 
υπάλληλος του κλάδου ΠΕ Μηχανικών. 

στ) Των λοιπών Τμημάτων και αυτοτελών γραφείων, 
υπάλληλοι των Κλάδων ΠΕΔιοικητικού - Οικονομικού ή ΤΕ 
Διοικητικού - Λογιστικού ή ΔΕ Διοικητικών - Γραμματέων. 

Άρθρο 22 
Αναπλήρωση 

Οι προϊστάμενοι των οργανικών διοικητικών μονάδων 
όταν απουσιάζουν, κωλύονται ή δεν υπάρχουν αναπλη¬ 
ρώνονται με τη διαδικασία του άρθρου 97 του Ν. 
2683/1999. 

Άρθρο 23 

Κατανομή- Τοποθέτηση 

Η κατανομή του διοικητικού προσωπικού στις επιμέ- 
ρους διοικητικές μονάδες, τα καθήκοντα και κάθε άλλη 
σχετική λεπτομέρεια καθορίζονται με τον εσωτερικό κα¬ 
νονισμό λειτουργίας του ιδρύματος που εκδίδεται σύμ¬ 
φωνα με τα οριζόμενα στο άρθρο 2 παρ. 2 περίπτ. β στοι- 
χείον και 5 παρ. 2 και 4 του Ν. 2083/1992. 

ΜΕΡΟΣ ΤΡΙΤΟ 
Άρθρο 24 

Κατάταξη προσωπικού 

Οι υπάλληλοι που υπηρετούν κατά τη δημοσίευση του 
παρόντος σε υφιστάμενους κλάδους ή και σε προσωρινές 
θέσεις, κατατάσσονται με πράξη του αρμοδίου οργάνου 
με το βαθμό που έχουν στους προβλεπόμενους από τον 
οργανισμό αυτό αντίστοιχους κλάδους και θέσεις. 

Άρθρο 25 

Καταργούμενες διατάξεις 

Καταργείται κάθε γενική ή ειδική διάταξη που είναι αντί¬ 
θετη με τις διατάξεις του παρόντος ή ρυθμίζει διαφορετι¬ 


κά τα θέματα που περιλαμβάνονται στον παρόντα οργα¬ 
νισμό. 

Άρθρο 26 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα,5 Ιανουάριου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θΐ.ςτ - θ-ιτίδίΙ: \λ/θ0ιτι351θγ @ θί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 βυτο για κάθε επιπλέον οκτασέλιδοή μέρος αυτού. 

• Γ ιατα φωτοαντίγραφα ΦΕΚ σε 0,15 θογο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 Θυτο προσαυξανόμενη κατά 

1 ευΐΌ ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ: 210 - 4071010 ϊπΙθπιθΙ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβι-ηβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υι·ο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























